Пенчо Славейков
Книга на битието

chitanka.info

Книга на битието[0]

О, дивна книго, с трепет таен

превръщам твоите страници,

и образи, и мисли върволици

вървят пред погледа ми смаен.

Дочитам те и с трепет и тревога —

и те зачитам пак отново,

во всякой ред и всяко слово

и чувствувам и виждам бога:

ту кротостта на волята му строга,

ту злобата на обич безконечна —

и в неразбранщината вечна

следя как губи образ той на бога.

[0] „Денница“, кн. 3, 1890 г. — Идеята е взета от стихотворението на немския поет Теодор Щорм, което по-късно П. Славейков превежда (в сп. „Мисъл“, кн. 9, 1902 г.) „Книгата на живота“. Ритъмът и размерът на двете стихотворения са еднакви; схождат се и отделни изрази — превръщането страниците на живота и пр. Навярно това голямо подобие е накарало Славейков да изостави „Книга на битието“ при подготвянето на второто издание на антологията. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.